Az előterjesztés a sertések jelöléséről, valamint Egységes Nyilvántartási és Azonosítási Rendszeréről új miniszteri rendelet kiadását kezdeményezi.

A sertésstratégia végrehajtásának kiemelt eszköze a nyilvántartási rendszerek felülvizsgálata, összehangolása és a sertések egyedi jelölésének bevezetése. Az új miniszteri rendelet szabályozása az eddigi sertésjelölési rendszert egészíti ki, kötelezővé téve a tenyészállatok egyedi jelölését. Az intézkedés bevezetésével fehéredik a sertéságazat, a húsipar és a húskereskedelem, pontosabb kép áll majd rendelkezésre a hazai tenyészállat-állományról, valamint az intézkedésnek köszönhetően növekszik a sertésállomány.